
ROMÂNIA
JUDEŢUL VRANCEA

CONSILIUL LOCAL

HOTĂRÂRE

          Pentru  adoptarea unor măsuri în vederea numirii a doi membri provizorii , 
          declanșarea procedurii de selecție pentru doi membri în Consiliul de Administrație 

          la Parking Focșani S.A. și numirea comisiei de selecție a acestora 

          Consiliul Local al Municipiului Focsani, Judetul Vrancea, întrunit în şedinţă ordinară;

          - văzând Proiectul de hotărâre iniţiat de Primarul Municipiului Focşani, raportul comun al Direcţiei economice-Serviciul resurse umane, managementul calităţii şi Serviciului Corp de Control al Primarului-Compartimentul guvernanţă corporativă, monitorizarea serviciilor comunitare de utilităţi publice, mediu înregistrat la nr.77198/20.10.2017, prin care se propune adoptarea unor măsuri privind numirea a doi membri provizorii, declanșarea procedurii de selecţie pentru doi membri în Consiliul de Administrație la Parking Focșani S.A. și numirea comisiei de selecție,  avizul favorabil al Comisiei de buget şi administraţie publică şi procesul verbal al Comisiei de numărare al voturilor secret exprimate;

           - văzând adresa nr.4036/17.10.2017 a  Parking  Focşani S.A.;
           -având în vedere Ordonanţa de Urgenţă a Guvernului nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
           - în baza  art.36, alin (2) lit. a) , alin. (3) lit.b) şi în temeiul art. 45, alin.  (1) şi (5)  din Legea nr. 215 / 2001, privind administraţia publică locală, republicată în 2007, cu modificările şi completările ulterioare;

HOTĂRĂŞTE:
          Art. 1.(1). Convocarea  reprezentantului Consiliului Local al Municipiului Focşani în Adunarea Generală a Acţionarilor la Parking Focșani S.A. în vederea numirii a doi membri provizorii în Consiliul de Administrație la Parking Focșani S.A.;

                     (2).Declanşarea  prin hotărâre a Adunarii Generale a Acționarilor a  procedurii  de selecţie pentru doi membri în  Consiliului de Administrație la Parking Focsani S.A.;   
          Art. 2.(1).Numirea Comisiei de selecție a celor doi membri ai Consiliului de 
Administrație la  Parking Focșani S.A., în următoarea componență:

           - Președinte-doamna Baciu Micșunica 

           - Membru- doamna Calotă Geta

           - Membru- doamna Buică Diana Sorinela. 
         (2). Atribuţiile comisiei sunt prevăzute în OUG nr.109/2011 privind guvernanța coorporativă a întreprinderilor publice, cu modificările şi completările ulterioare şi Hotărârea Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.
         (3). Comisia este mandatată să întocmească cu respectarea prevederilor legale procedura internă de selecţie a candidaţilor pentru funcţiile de membrii în Consiliul de Administraţie la  Parking Focșani S.A., care să cuprindă, dar fără a se limita la acestea anunţul individual al anunţului public privind selecţia prealabilă, condiţiile selecţiei şi grila de evaluare a candidaţiilor, conţinutul procedurii de selecţie, modalitatea şi etapele de desfăşurare a acesteia, documentele necesare a fi prezentate de candidaţi în dosarul de participare.

       
Art.  3. Mandatarea reprezentantului Consiliului Local al Municipiului Focşani în Adunarea Generală a Acţionarilor la Parking Focșani S.A. de a derula toate procedurile necesare implementării OUG nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârii Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.
          Art. 4. Prezenta hotărâre va fi comunicată de către Serviciul administraţie publică locală, agricultură,  compartimentelor, birourilor, serviciilor, reprezentantului Consiliului Local în Adunarea Generală a Acționarilor la Parking Focșani S.A. şi Primarului  Municipiului  Focşani,  conform  legii, care  va  asigura  executarea acesteia  prin  Serviciul  administraţie publică  locală, agricultură, Direcţia economică- Serviciul resurse umane, managementul calităţii, Serviciul Corp de Control al Primarului şi de către Comisia de selecţie nominalizată la art. 2.
   PREŞEDINTE DE ŞEDINŢĂ,

          Nedelcu Mihai                                                      Contrasemnează,

                                                                             SECRETARUL MUNICIPIULUI 

                                                                                             FOCSANI,         
                                                                                      Corhană Eduard Marian   

Municipiul Focsani , 26 octombrie 2017

